Paul Wernle

Paul Wernle (* 1. máj 1872, Hottingen (dnes súčasť Zürichu), Švajčiarsko† 12. apríl 1939, Bazilej, Švajčiarsko) bol švajčiarsky protestantský teológ a historik.

Životopis 
Paul Wernle sa narodil 1. mája 1872 v obci Hottingen (dnes súčasť Zürichu). Študoval protestantskú teológiu na univerzitách v Bazileji (pod vedením Bernharda Duhma), Berlíne (pod vedením Adolfa von Harnacka a Heinricha von Treitschkeho) a Göttingene. Počas štúdia v Göttingene sa stal členom študentského spolku Schwarzburgbund-Verbindung Burschenschaft Germania, kde sa spoznal s Wilhelmom Boussetom, Johannesom Weißom a Wilhelmom Heitmüllerom.

V roku 1897 sa Wernle habilitoval na univerzite v Bazileji a začal tu pôsobiť ako súkromný docent. V roku 1900 sa stal mimoriadnym profesorom Nového zákona a v roku 1905 riadnym profesorom cirkevných dejín, dejín dogiem a protestantskej teológie. K jeho žiakom o. i. patrili aj Josef Hromádka (18891969) a Eduard Thurneysen (18881974).

V roku 1906 založil Wernle spolu s Benediktom Hartmannom (18731955), Rudolfom Liechtenhanom (18751947) a Leonhardom Ragazom (18681945) časopis Neue Wege.

Blízkym priateľom Paula Wernlea bol švajčiarsky reformovaný teológ a stúpenec tzv. náboženského socializmu Fredy Sutermeister (18731934).

V roku 1916 vykonával funkciu rektora Bazilejskej univerzity. V roku 1923 sa stal korešpondentom Pruskej akadémie vied.

V roku 1928 bol zo zdravotných dôvodov emeritovaný. Zomrel 11. apríla 1939 v Bazileji.

Výber z diela 
 Die Synoptische Frage. 1899.
 Die Anfänge unserer Religion. 1901.
 Was haben wir heute an Paulus ? 1904.
 Die Quellen des Lebens Jesu. 1906.
 Aus den Papieren eines Pietisten und Aufklärers. In: Basler Jahrbuch 1911. S. 1 – 34. 1911.
 Lessing und das Christentum. 1912.
 Jesus und Paulus. Antithesen zu Boussets Kyrios Christos. 1915.
 Jesus. 1917.
 Der schweizerische Protestantismus im XVIII. Jahrhundert. 3 zväzky. 1923 – 1925.
 Der schweizerische Protestantismus in der Zeit der Helvetik 1798 – 1803. 2 zväzky. 1938 – 1942.
 An meinen Freund Fritz Sutermeister. In: Kirchenblatt. Band 32. Nr. 38. (ZDB-ID 516795-4) 1917.

Literatúra 
 Aus fünf Jahrhunderten Schweizer Kirchengeschichte. Festschrift Paul Wernle. Basel: 1932.
 WESSELING, Klaus-Gunther. Wernle, Paul. In: Biographisch-Bibliographisches Kirchenlexikon. Band 13. Herzberg: Bautz, 1998. ISBN 3-88309-072-7. S. 873 – 879.
 KUHN, Thomas K. Theologisch-historische Leidenschaften: Paul Wernle (1872 – 1939). In: SOMMER, Andreas Urs (ed.). Im Spannungsfeld von Gott und Welt. Beiträge zu Geschichte und Gegenwart des Frey-Grynaeischen Instituts in Basel 1747 – 1997. Basel: 1997. S. 135 – 158.

Referencie

Externé odkazy 
 https://portal.dnb.de
 http://aleph.unibas.ch
 http://www.hls-dhs-dss.ch
 https://unigeschichte.unibas.ch 
 http://www.archiv-rgs.de

Zdroj 

Švajčiarski teológovia
Protestantskí teológovia
Cirkevní historici
Švajčiarski vysokoškolskí pedagógovia
Osobnosti z Zürichu